ปลาตะลุมพุก - วิกิพีเดีย

# ปลาตะลุมพุก

### จากวิกิพีเดีย สารานุกรมเสรี

ตะลุมพุก | ...

การจำแนกชั้นทางวิทยาศาสตร์

อาณาจักร | Animalia
ไฟลัม | Chordata
ชั้น | Actinopterygii
ตระกูล | Clupeiformes
วงศ์ | Clupeidae
สกุล | Tenualosa Fowler, ค.ศ. 1934
สปีชีส์ | T. toli

ชื่อทวินาม
Tenualosa toli Valenciennes, ค.ศ. 1847

ตะลุมพุก เป็นชื่อของปลาทะเลชนิดหนึ่งที่เข้ามาวางไข่ในน้ำจืด มีชื่อวิทยาศาสตร์ว่า Tenualosa toli (เดิม Alosa toli) เป็นปลาในวงศ์ปลาหลังเขียว (Clupeidae) มีรูปร่างคล้ายปลาตะเพียน แต่ลำตัวเพรียวกว่า และส่วนครีบหลังหางยาวเว้าลึกกว่ามาก ปากกว้าง ลูกตามีเยื่อไขมันคลุม ครีบอก ครีบท้อง และครีบก้นเล็ก เกล็ดใหญ่แต่บางคลุมทั้งลำตัว เกล็ดท้องเป็นสันคม ลำตัวด้านหลังมีสีคล้ำอมฟ้าอ่อนหรือเขียวอ่อน เช่นเดียวกับหัว ด้านข้างเป็นสีเงินอมฟ้าหรือเหลืองอ่อนไปจนถึงท้อง ในปลาที่ไม่สดนักมักมีสีแดงเรื่อ ๆ ที่ข้างลำตัว ครีบมีสีเหลืองอ่อน ครีบหางสีเหลืองอ่อนเหลือบฟ้า ขอบสีคล้ำ มีขนาดโตเต็มที่ได้ราว 35-45 ซ.ม.

ในอดีตราว 50 ปีก่อน เคยพบชุกชุมในแม่น้ำเจ้าพระยา โดยจะว่ายเข้ามาวางไข่ถึง ต.บางยี่ขัน เชื่อกันว่าปลาชนิดนี้ชอบมากินกากส่าเหล้าที่โรงสุราบางยี่ขันกลั่นทิ้ง

ปัจจุบัน สูญพันธุ์ไปแล้วจากแม่น้ำเจ้าพระยา และหายากมากที่ทะเลสาบสงขลา และระนอง ปลาที่พบวางขายในตลาดสดในกรุงเทพ ฯ หรือภาคใต้ นั้นนำเข้ามาจากประเทศเพื่อนบ้าน ได้แก่ พม่า อินโดนีเซีย มาเลเซีย เป็นต้น เป็นปลาที่ชาวจีนยิยมบริโภคมาก แม้ว่าเนื้อจะมีก้างเยอะ แต่ต้องรู้วิธีการปรุงและบริโภคจึงไม่ถูกก้างตำ เนื้อมีรสชาติดี มีราคาขายที่แพงมาก

## [แก้] แหล่งข้อมูลอื่น

- รูปและข้อมูลปลาตะลุมพุก

ดึงข้อมูลจาก "http://th.wikipedia.org../../../%E0%B8%9B/%E0%B8%A5/%E0%B8%B2/%E0%B8%9B%E0%B8%A5%E0%B8%B2%E0%B8%95%E0%B8%B0%E0%B8%A5%E0%B8%B8%E0%B8%A1%E0%B8%9E%E0%B8%B8%E0%B8%81.html".

หมวดหมู่: ปลาไทย | ปลาน้ำจืด | วงศ์ปลาหลังเขียว | ปลาน้ำเค็ม | ปลาน้ำกร่อย

##### Views

- บทความ
- อภิปราย
- รุ่นปัจจุบัน

##### ค้นหา